**Εκδήλωση ενδιαφέροντος για μετακίνηση εργαζόμενων στο ΜΕΚΔΕ-ΕΜΠ (Μέτσοβο)**

Το Μετσόβιο Κέντρο Διεπιστημονικής Έρευνας του ΕΜΠ (ΜΕΚΔΕ-ΕΜΠ) είναι Διασχολικό Εργαστήριο του ΕΜΠ με κύρια έδρα στο Μέτσοβο και έχει ως αντικείμενο την έρευνα για τις ορεινές περιοχές.

Το ΜΕΚΔΕ-ΕΜΠ, προκειμένου να καλύψει διοικητικές, τεχνικές ή/και διδακτικές του ανάγκες, αναζητά από το έμψυχο δυναμικό του ΕΜΠ εργαζόμενους (ΔΥ, ΕΔΕΙΠ, ΕΤΕΠ) που θα επιθυμούσαν να μετακινηθούν από την Αθήνα, κάνοντας ένα νέο ξεκίνημα ζωής σε μια από τις πιο όμορφες ορεινές περιοχές της χώρας μας, στο Μέτσοβο.

Αν αγαπάς να ζεις και να εργάζεσαι κοντά στην ορεινή φύση, και έχεις καλή διάθεση για συνεργασία, θα μπορούσες να στελεχώσεις την ομάδα του ΜΕΚΔΕ-ΕΜΠ και να ενταχθείς στις πολύμορφες και πολυδιάστατες δράσεις του στο Μέτσοβο.

Περισσότερες πληροφορίες για τις εγκαταστάσεις του ΜΕΚΔΕ-ΕΜΠ στο Μέτσοβο καθώς για τις δραστηριότητές του υπάρχουν στους ιστότοπους:

[www.mirc.ntua.gr/](http://www.mirc.ntua.gr/)

[www.mountains.ntua.gr](http://www.mountains.ntua.gr)

Για την Επιστημονική Επιτροπή

Δημήτρης Καλιαμπάκος

Καθηγητής ΕΜΠ

Διευθυντής ΜΕΚΔΕ

Πληροφορίες : Δημήτρης Καλιαμπάκος, τηλ: 2211, email: dkal@central.ntua.gr